Griekwastad-moorde: Staat sluit saak af | Maroela Media
Staatsaanklaer Hannes Cloete het aan die Noord-Kaapse hooggeregshof in Kimberley gesê al die mense wat na die getuiebank geroep is, sal beskikbaar wees, sou die tiener se regspan hulle wil ondervra.
Cloete het gesê selfs die getuies wat gelys was om te getuig maar nie geroep is nie, is beskikbaar om deur die verdedigingspan ondervra te word. Verskeie getuies se getuienis het gedurende verhoor irrelevant geword weens erkennings wat deur die verdedigingspan gemaak is. Dié getuies sluit in 'n helikoptervlieënier van die polisie wat die aand van die toneel en die daaropvolgende dag gehelp het met die ondersoek, nóg Griekwastad-boere, en mense wat in kontak met die tiener gekom het die naweek wat die moorde plaasgevind het.
Willem Coetzee, die seun se prokureur, het die hof gevra dat verhoor tot Maandag uitgestel word sodat hulle kan besluit watter getuies die verdediging wil gebruik.
Die staat het saamgestem en regter Frans Kgomo het die verhoor tot Maandag uitgestel.
Kgomo hoor tans getuienis aan in die moordsaak van die 17-jarige seun wat van die moord op Deon Steenkamp (44), sy vrou Christelle (43) en hul dogter Marthella (14) verdink word. Hulle is op 6 April 2012 omstreeks 18:00 op hul plaas Naauwhoek naby Griekwastad vermoor. Die tiener word ook aangekla van verkragting en dwarsboming van die gereg.
Nkandla-verslag: Staat gaan vir OB se regskostes opdok
Twee beseer ná petroltenk ontplof
Ja,ek voel bitter jammer vir hierdie kind,se familie.Ek is maar die Liewe Vader dank,dat ek nie in hulle skoene staan vandag nie.Want dit moet vir hulle vreeslik wees.